Scott Stevens

Ronald Scott Stevens (s. 1. huhtikuuta 1964, Kitchener, Ontario, Kanada) on entinen ammattilaisjääkiekkoilija ja nykyinen valmentaja. 

Stevensin ura NHL-puolustajana kesti 22 kautta vuosina 1982–2004. Hän pelasi 8 kautta Washington Capitalsin ja yhden kauden St. Louis Bluesin riveissä ennen siirtoaan New Jersey Devilsiin, jossa hän pelasi 13 kautta ennen lopettamistaan. Stevens toimi joukkueensa kapteenina sekä Bluesissa että Devilsissä.

Devilsin kapteenina Stevens voitti Stanley Cupin kolmesti, vuosina 1995, 2000 ja 2003. Hänet nimettiin Hockey Hall of Fameen 12. marraskuuta 2007. Devils on jäädyttänyt hänen pelinumeronsa 4. Stevens tunnettiin urallaan luotettavana puolustajana jonka tavaramerkki olivat kovat taklaukset.

Stevensillä on tilillään kolmanneksi eniten otteluita, neljänneksi eniten jäähyminuutteja ja viidenneksi eniten syöttöpisteitä New Jersey Devilsin paidassa.

Tilastot

Saavutuksia ja palkintoja pelaajana

NHL

Lähteet 

Kanadalaiset jääkiekkoilijat
Hockey Hall of Fame
Conn Smythe Trophy -voittajat
NHL Plus/Minus Award -voittajat
Washington Capitalsin varaamat pelaajat
Vuonna 1964 syntyneet
Elävät henkilöt